《天柱峰》
宋代·林季仲

寻胜权舆自天姥，芒鞋踏遍春山雨。
要得山如磊落人，纷纷拳石何足数。
忽逢一柱插天寒，形貌最尊疑父祖。
群峰往往皆儿孙。环列膝前仍俯伛。
我忧穹昊欲撑柱，莫笑杞人心独苦。
伊谁有力能致之，大庇苍生使安堵。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。